भाजपा के राष्ट्रीय प्रवक्ता शाहनवाज हुसैन ने कहा कि राफेल पर राहुल गांधी के दावे झूठ पर आधारित हैं और कांग्रेस पार्टी पूरी तरह दुष्प्रचार में लगी है। उन्होंने कहा कि कांग्रेस के समय जो राफेल की कीमत खरीद के लिए तय हुई थी उससे 9 फीसदी कम पर 36 राफेल विमान का सौदा हुआ है। हुसैन ने कहा ये पूरी तरह ईमानदारी का सौदा है। इसमें कोई अनियमितता नहीं है। उन्होंने कहा कि राफेल के 36 विमान के तमाम उपकरण फ्रांस से लग कर आएंगे। कौन इसका रखरखाव करेगा, इसका कोई सवाल नहीं।